APSTIPRINĀTI

ar Tukuma novada Domes 26.11.2015. lēmumu

(prot.Nr.13, 51.§.)

**izsoles NOTEIKUMI**

Tukumā

2015.gada 26.novembrī **Nr.22**

(prot. Nr.13, 51.§.)   
**Par pašvaldības kustamās mantas -**

**cirsmas kvartālā Nr.1, meža nogabalā Nr.31**

**nekustamajā īpašumā „Sēme 10”,**

**Sēmes pagastā, Tukuma novadā, izsoli**

**I. Vispārīgie jautājumi**

1. Izsoles pamatojums – Tukuma novada Domes 2015.gada 26.novembra lēmums „Par pašvaldības kustamās mantas – cirsmas nekustamajā īpašumā „Sēme 10”, Sēmes pagastā, Tukuma novadā,atsavināšanu un izsoles noteikumu apstiprināšanu” (prot.Nr.13, 51.§.).

2. Izsoles rīkotājs – Tukuma novada Domes Īpašumu apsaimniekošanas un privatizācijas komisija Talsu ielā 4, Tukumā, Tukuma novadā, LV - 3101.

3. Izsoles mērķis – atsavināt pašvaldības kustamo mantu par visaugstāko cenu un nodot to Pircēja īpašumā.

4. Dalības maksa – 50,00 *euro* (piecdesmit *euro*) par piedalīšanos cirsmas izsolē.

5. Nodrošinājums – 10% apmērā no izsolāmās cirsmas nosacītās cenas t.i. 5330,00 *euro* (pieci tūkstoši trīs simti trīsdesmit *euro*).

6. Visi maksājumi veicami euro.

7. Maksājumi veicami Tukuma novada Domes, reģistrācijas Nr.90000050975, AS „Swedbank” kontā: LV17HABA0001402040731, kods: HABALV22.

**II. Informācija par pašvaldības kustamo mantu**

8. Tukuma novada pašvaldības kustamā manta – cirsma:

8.1. adrese: „Sēme 10”, Sēmes pagastā, Tukuma novadā;

8.2. kadastra numurs:9078 002 0057;

8.3. kopplatība: 3,5 ha;

8.4. apjoms: 1303,06 m³;

8.5. meža kvartāls: 1;

8.6. meža nogabali: 31;

8.7. cirtes veids: kailcirte.

**III. Izsoles sākuma cena**

9. Izsoles sākuma cena 53300,00 *euro* (piecdesmit trīs tūkstoši trīs simti *euro,* bez PVN).

**IV. Izsoles veids, maksājumi**

10. Izsole notiks 2015.gada 15.decembrī plkst.14:40 Tukuma novada Domē Talsu ielā 4, Tukumā, Tukuma novadā, otrā stāvā - Konferenču zālē.

Cirsmas apskate notiks 2015.gada 7.decembrī plkst.10:00. Pulcēšanās pie Tukuma novada Domes (Talsu ielā 4, Tukumā, Tukuma novadā), papildus informācija pa mobilo tālruni 29249362 (A.Volfs).

11. Izsole ir atklāta, mutiska, ar augšupejošu soli.

12. Izsolē piedalās tikai tie dalībnieki, kuri ir izpildījuši šo noteikumu V.nodaļas prasības.

13. Pirmais un turpmākie solīšanas soļi – 100,00 *euro* (viens simts *euro*).

**V. Izsoles dalībnieki**

14. Lai kļūtu par izsoles dalībnieku, pretendentam līdz 2015.gada 15.decembra plkst. 12:00jāiesniedz Tukuma novada Domes telpās Talsu ielā 4, Tukumā, Tukuma novadā, LV – 3101, 315.kabinetā šādi dokumenti:

|  |  |  |
| --- | --- | --- |
| Nr.p.k. | Fiziskai personai | Juridiskai personai |
| 14.1. | pieteikums par piedalīšanos izsolē | pieteikums par piedalīšanos izsolē |
| 14.2. | maksājuma dokumentu kopija, uzrādot oriģinālu, kas apliecina 4. un 5.punktā noteikto maksājumu veikšanu | maksājuma dokumentu kopija, uzrādot oriģinālu, kas apliecina 4. un 5.punktā noteikto maksājumu veikšanu |
| 14.3. | ja fizisko personu pārstāv pilnvarnieks – notariāli apliecināta pilnvara | ja juridisko personu pārstāv pilnvarnieks – notariāli apliecināta pilnvara |

15. Izsoles komisija var pārbaudīt vai pretendentam Latvijā, vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parādu, tajā skaitā valsts sociālās apdrošināšnas iemaksu parādi, kas kopsummā kādā no valstīm pārsniedz 150 euro.

16. Pretendentus, kuri nav izpildījuši šo noteikumu 14.punkta prasības, neiekļauj izsoles dalībnieku sarakstā un pēc informācijas saņemšanas par viņu bankas norēķinu kontu, atmaksā viņiem nodrošinājumu.

17. Izsoles komisija ir tiesīga pārbaudīt dalībnieku dokumentos sniegtās ziņas un, ja tiek atklāts, ka izsoles dalībnieks ir sniedzis nepatiesas ziņas, viņu svītro no dalībnieku saraksta, nepieļauj viņa dalību izsolē un neatmaksā nodrošinājumu. Atkārtotas izsoles gadījumā šīm personām nav atļauts piedalīties.

18. Ziņas par izsoles dalībniekiem nav izpaužamas līdz izsoles sākumam.

**VI. Izsoles norise**

19. Izsoles dalībnieks vai viņa pilnvarotā persona izsoles telpās uzrāda personu   
apliecinošu dokumentu (pasi vai pesronas apliecību jeb elektronisko identifikācijas karti), un ar parakstu uz izsoles noteikumiem, apliecina, ka viņš ar tiem ir iepazinies un apņemas tos ievērot.

20. Ja izsoles dalībnieks vai viņa pilnvarotā persona izsoles telpā nevar uzrādīt personu   
apliecinošu dokumentu (pasi vai personas apliecību jeb elektronisko identifikācijas karti), izsoles dalībniekam nav tiesību piedalīties izsolē.

21. Solīšana notiek pa vienam izsoles solim.

22. Katrs solītājs ar parakstu apstiprina izsoles dalībnieku sarakstā savu pēdējo nosolīto cenu. Ja solītājs atsakās parakstīties, viņu svītro no izsoles dalībnieku saraksta un viņam neatmaksā nodrošinājumu.

23. Ja izsoles laikā neviens no solītājiem nepiedalās solīšanā, tad visiem izsoles dalībniekiem neatmaksā nodrošinājumu.

**VII. Izsoles rezultāti**

24. Par izsoles uzvarētāju kļūst tas dalībnieks, kurš ir nosolījis visaugstāko cenu.

25. Gadījumā, ja neviens no izsoles dalībniekiem nav pārsolījis sākumcenu, izsole atzīstama par nenotikušu.

26. Izsoles komisija apstiprina izsoles protokolu, par ko tiek paziņots izsoles uzvarētājam.

27. Izsoles uzvarētājam, atrēķinot samaksāto nodrošinājumu, 10 (desmit) kalendāro dienu laikā, jāsamaksā piedāvātā summa par nosolīto Cirsmu pilnā apmērā.

28. Izsoles uzvarētāja samaksātais nodrošinājums tiek ieskaitīts Cirsmas pirkuma līguma (pievienots) līgumcenā, bet gadījumā, ja izsoles uzvarētājs 10 (desmit) kalendāro dienu laikā neveic 27.punktā noteikto maksājumu, nodrošinājums tiek zaudēts par labu Tukuma novada Domei.

29. Pēc 27.punktā noteiktā maksājuma samaksas izsoles rezultāti tiek apstiprināti Tukuma novada Domes sēdē.

30. Cirsmas pirkuma līgums ar izsoles uzvarētāju tiek noslēgts 5 (piecu) darba dienu laikā pēc izsoles rezultātu apstiprināšanas Domes sēdē.

31. Pēc Cirsmas pirkuma līguma noslēgšanas, parakstot pieņemšanas un nodošanas aktu, kustamais īpašums tiek nodots izsoles uzvarētājam īpašumā.

32. Īpašuma tiesības uz kustamo mantu izsoles uzvarētājam pāriet pēc visas Cirsmas pirkuma līgumā noteiktās pirkuma maksas samaksas un izsoles rezultātu apstiprināšanas.

33. Ja izsoles uzvarētājs neveic nosolītās cenas samaksu šo noteikumu 27.punktā noteiktajā termiņā, nopirkt kustamo mantu par paša nosolīto augstāko cenu var izsoles dalībnieks, kurš nosolījis nākamo augstāko cenu.

34. Pircējam, kurš nosolījis nākamo augstāko cenu, ir tiesības divu nedēļu laikā no paziņojuma saņemšanas dienas paziņot izsoles rīkotājam par kustamās mantas pirkšanu.

35. Gadījumā, ja arī nākamais šo noteikumu 33.punktā minētais izsoles dalībnieks neizmanto viņam piešķirtās tiesības, izsole atzīstama par nenotikušu.

36. Izsoles dalībnieki, kuri nav uzvarējuši izsolē, saņem atpakaļ iemaksāto nodrošinājumu termiņā līdz vienam mēnesim. Lai saņemtu nodrošinājumu, izsoles dalībnieki iesniedz izsoles rīkotājam iesniegumu ar norādi par bankas norēķinu kontu, uz kuru nodrošinājums ir jāpārskaita. Izsoles dalībnieki samaksāto dalības maksu atpakaļ nesaņem.

**VIII. Noslēguma jautājums**

37. Sūdzības par Izsoles rīkotāja darbībām iesniedzamas Tukuma novada Domē līdz izsoles rezultātu apstiprināšanas dienai.

Pielikums

Tukuma novada Domes 26.11.2015.

Izsoles noteikumiem Nr.22

**CIRSMAS PIRKUMA LĪGUMS** Nr. \_\_\_\_\_\_

Tukumā, 201\_\_.gada \_\_. \_\_\_\_\_\_\_\_\_\_\_\_\_\_

Tukuma novada Dome, reģ. Nr. 90000050975, juridiskā adrese Talsu ielā 4, Tukumā, pašvaldības izpilddirektora Māra Rudaus-Rudovska personā, kurš darbojas uz nolikuma pamata (turpmāk – **Pārdevējs**), no vienas puses, un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reģ. Nr. \_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_personā, kurš darbojas uz \_\_\_\_\_\_\_\_\_\_ pamata (turpmāk – **Pircējs**), no otras puses, kopā saukti – **Puses**, pamatojoties uz apstiprinātajiem pašvaldības kustamās mantas – cirsmas nekustamajā īpašumā „Sēme 10”, Sēmes pagastā, Tukuma novadā izsoles rezultātiem (Tukuma novada Domes 201\_\_.gada \_\_\_\_\_\_\_\_\_\_ lēmums (prot. Nr.\_\_, \_\_.§.) noslēdz šādu Līgumu:

1. LĪGUMA PRIEKŠMETS

1.1. **Pārdevējs** pārdod un nodod **Pircējam**, bet **Pircējs** pērk un pieņem izstrādei ar visām tiesībām un pienākumiem, kādus **Pircējam** uzliek spēkā esošie normatīvie akti, kas saistīti ar koku ciršanu, mežsaimnieciskajiem darbiem un Līguma noteikumiem, **Pārdevējam** piederošā nekustamā īpašuma „Sēme 10”, Sēmes pagastā, ar zemes vienības kadastra Nr.90780020057, kvartāla Nr.1, nogabalā Nr.31., kustāmas mantas cirsmas izstrādes tiesības ar kopējo pārdodamo apjomu 1303,06 m³, turpmāk tekstā - Cirsma.

1.2. Pārdevēja ciršanas tiesības apliecina ………………….izdotais apliecinājums koku ciršanai .

1.3. **Pircējs** pērk Cirsmu, un tam ir zināms tās faktiskais stāvoklis, cirsmas robežas, un tas neizvirzīs pret **Pārdevēju** nekādas pretenzijas par Cirsmai piemītošajiem apslēptiem trūkumiem.

1.4. **Pircējs** apliecina, ka Cirsmas robežas, kokmateriālu krautuvju vietas, kokmateriālu pievešanas un izvešanas ceļi ārpus Cirsmas robežām, pieguļošie infrastruktūras objekti un to stāvoklis viņam ir zināms, un šajā sakarā **Pircējam** pret **Pārdevēju** nav nekādu pretenziju.

1.5. **Pārdevējs** apliecina, ka līdz Līguma noslēgšanai Cirsma nav atsavināta, ieķīlāta, par to nav strīdu, tai nav uzlikti aizliegumi, kā arī nav nekādu citu šķēršļu, lai to pārdotu.

1. PIRKUMA MAKSA

2.1. Cirsma tiek pārdota **Pircējam**par \_\_\_\_\_ *euro* (*summa vārdiem*) (bez PVN).

2.2. **Pircējs** visu pirkuma summu pārskaita uz **Pārdevēja** norādīto kontu 10 kalendāro dienu laikā no izsoles dienas.

1. TIESĪBU PĀREJA UN RISKI

3.1. **Puses**vienojas, ka ar šī Līguma noslēgšanas brīdi **Pircējs**iegūst cirsmas izstrādes tiesības, īpašuma tiesības uz Cirsmā sagatavotajiem kokmateriāliem, kuri ir sagatavoti, pievesti un izvesti līdz ciršanas apliecinājuma derīguma termiņa beigām, tas ir līdz………………….., ja vien Cirsmas izstrādes un/vai pievešanas termiņš nav pagarināts, **Pusēm** rakstveidā vienojoties. Pēc Cirsmas izstrādes termiņa beigām Cirsmā palikušie nenocirstie koki, kā arī neizvestie kokmateriāli paliek ***Pārdevēja*** īpašumā.

3.2. **Pircējs** savas darbības rezultātā, apņemas nepasliktināt kokmateriālu transportēšanas ceļu stāvokli.

3.3**. Pircējs** ir atbildīgs par Cirsmā atstājamiem ekoloģiskajiem kokiem un par citu darbības laikā spēkā esošo normatīvo aktu prasību ievērošanu, kas saistīti ar Cirsmas izstrādi saistītām lietām.

3.4. Risks par Cirsmas pilnīgu vai daļēju bojāeju nepārvaramas varas iedarbības gadījumā pāriet no **Pārdevēja** uz **Pircēju**ar šī Līguma parakstīšanas brīdi.

1. SODA SANKCIJAS

4.1. ***Pircējs*** atlīdzina ***Pārdevējam*** radušos zaudējumus, saskaņā ar spēkā esošo normatīvo aktu nosacījumiem.

4.2. Ja **Pircēja** darbības rezultātā ciršanai neparedzētie koki daļēji vai pilnīgi zaudē augtspēju, vai tiek izcirsti ciršanai neparedzēti koki, **Pircējs** atlīdzina **Pārdevējam** radušos zaudējumus. Normatīvo aktu neievērošanas vai pārkāpumu gadījumā **Pircējam** jāsedz videi nodarītie zaudējumi un aprēķinātā soda nauda.

1. PIRCĒJA TIESĪBAS UN PIENĀKUMI

5.1. Ar šī Līguma noslēgšanas brīdi **Pircējs** iegūst Cirsmas izstrādes tiesības līdz ciršanas apliecinājuma derīguma termiņa beigām. Pēc minētā termiņa beigām **Pircējs** zaudē tiesības veikt Cirsmas izstrādi, veikt kokmateriālu pievešanu un izvešanu, ja Cirsmas izstrādes un/vai pievešanas, izvešanas termiņš nav pagarināts.

5.2. **Pircējam** ir tiesības ne vēlāk kā 10 (desmit) darba dienas pirms izstrādes beigu datuma pieprasīt pagarināt konkrētas Cirsmas izstrādes, pievešanas vai izvešanas termiņus saskaņā ar šo Līgumu.

5.3. **Pircējs** vismaz dienu iepriekš paziņo Pārdevējam par cirsmas izstrādes uzsākšanu un pabeigšanu.

5.4. **Pircēja** pienākumi :

5.4.1. izstrādāt Cirsmu, ievērojot Meža likumu, Ministru kabineta noteikumus par koku ciršanu un citus darbības laikā spēkā esošos normatīvos aktus meža apsaimniekošanā un izmantošanā, kā arī šī Līguma noteikumus;

5.4.2. ievērot norādītās kokmateriālu krautuvju vietas;

5.4.3. cērtot kokus, ievērot cirsmas robežas;

5.4.4. ciršanas atliekas iekraut pievešanas ceļos vai izvākt no cirsmas tālākai pārstrādei;

5.4.5. kokmateriālu izvešanu no meža veikt tikai piemērotos laika apstākļos, lai nepieļautu servitūta ceļu sabojāšanu;

5.4.6. paziņot **Pārdevējam** par Cirsmas izstrādes pabeigšanu;

5.4.7. pēc Cirsmas izstrādes pabeigšanas nedēļas laikā satīrīt izmantotās krautuvju vietas un ar Cirmas izstrādi saistītos pievešanas ceļus cirsmai un ārpus cirsmas robežām ne sliktākā stāvoklī kā pirms izstrādes uzsākšanas.

5.5. **Pircējs** visus izstrādes, izvešanas un satīrīšanas darbus veic ar saviem tehniskajiem un cilvēku resursiem.

5.6. **Pircējs** atbild par darba drošības noteikumiem un citu normatīvo aktu ievērošanu Cirsmas izstrādes laikā.

5.7. Cirsmas izstrādes laikā **Pircējs** ir atbildīgs par **Pārdevējam** un trešajām personām nodarītajiem zaudējumiem.

1. PĀRDEVĒJA TIESĪBAS UN PIENĀKUMI

6.1. **Pārdevēja** pienākums ir ierādīt dabā vietu kokmateriālu krautuvei un autotransporta manevriem.

6.2. **Pārdevējam** ir tiesības apsekot **Pircēja** darbības Cirsmā to izstrādes laikā un, konstatējot šajā Līgumā vai normatīvajos aktos noteikto prasību neievērošanu, apturēt konkrētas Cirsmas tālāku izstrādi līdz pārkāpuma novēršanai vai zaudējumu segšanai.

6.3. **Pārdevējam** ir tiesības, pēc **Pircēja** rakstiska pieprasījuma saņemšanas, 10 (desmit) darba dienu laikā izskatīt jautājumu par konkrētas Cirsmas izstrādes, pievešanas vai izvešanas termiņa pagarināšanu uz laiku ne ilgāku par 5 (pieciem) mēnešiem, cik tas nav pretrunā ar spēkā esošajiem normatīvajiem aktiem.

6.4. **Pārdevējs** ir atbildīgs par zaudējumiem, kas rodas **Pircējam Pārdevēja** prettiesiskas darbības vai bezdarbības rezultātā.

1. LĪGUMA TERMIŅŠ UN IZBEIGŠANA

7.1. Līgums stājas spēkā tā abpusējas parakstīšanas dienā un ir spēkā līdz Līguma 3.1.punktā norādītajam termiņam vai pušu saistību pilnīgai un pienācīgai izpildei.

7.2. **Pārdevējam** ir tiesības vienpusēji lauzt Līgumu, nosūtot **Pircējam** rakstveida paziņojumu, ja **Pircējs** cirsmas izstrādes laikā ar savu darbību vai bezdarbību pieļauj būtiskus likuma vai citu normatīvo aktu pārkāpumus vai nodara un neatlīdzina zaudējumus **Pārdevējam** vai trešajām personām.

8. NEPĀRVARAMA VARA

8.1. **Puses** tiek atbrīvotas no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas (force majeure) apstākļu iestāšanās rezultātā, kuru iestāšanos nebija iespējams ne paredzēt, ne novērst.

8.2. Neviena no **Pusēm** nevar prasīt otrai zaudējumu atlīdzību, ja zaudējumi radušies nepārvaramas varas (force majeure) rezultātā.

9. STRĪDU IZSKATĪŠANAS KĀRTĪBA UN PIEMĒROJAMIE NORMATĪVIE AKTI

9.1. Visus strīdus un domstarpības, kas rodas starp **Pusēm** Līguma izpildes gaitā, **Puses** risina pārrunu ceļā. Ja **Puses** nepanāk vienošanos, strīdi tiek izskatīti tiesā saskaņā ar Latvijas Republikas normatīvajiem aktiem.

9.2. Līgums apspriežams saskaņā Latvijas Republikas normatīvajiem aktiem.

10. PAPILDUS NOTEIKUMI

10.1. Šā Līguma grozījumi un papildinājumi tiek noformēti rakstveidā un pievienojami Līgumam kā neatņemama sastāvdaļa.

10.2. Līdz ar Līguma parakstīšanu **Pārdevējs**nodod **Pircējam** Cirsmas ciršanas apliecinājuma Nr. \_\_\_\_\_\_\_\_\_\_\_\_\_ kopiju.

10.3. Ja kādai no Līguma pusēm tiek mainīti rekvizīti, tad tā nekavējoties rakstiski paziņo par to otrai Pusei.

10.4. Kontaktpersona: Tukuma novada Domes priekšsēdētāja vietnieks Aivars Volfs, e-pasts [aivars.volfs@tukums.lv](mailto:aivars.volfs@tukums.lv), mob.tel. 29249362.

10.4. Visi no Līguma izrietošie paziņojumi, lūgumi, pieprasījumi un cita informācija ir noformējama rakstveidā latviešu valodā un nododama otrai pusei vai tā pilnvarotai personai pret parakstu vai nosūtot pa pastu kā vienkāršu pasta sūtījumu uz šajā Līgumā norādīto puses adresi.

10.5. Uzskatāms, ka līdzējs ir saņēmis attiecīgo paziņojumu ne vēlāk kā 7 (septītajā) dienā pēc tā nosūtīšanas dienas, ja paziņojums tiek sūtīts pa pastu.

10.6. Līgums sastādīts un parakstīts divos eksemplāros uz 3 (trīs) lapām, visiem Līguma eksemplāriem ir vienāds juridisks spēks, no kuriem viens paliek **Pārdevējam**, viens – **Pircējam**.

10.7. Pušu rekvizīti un paraksti :

***Pārdevējs : Pircējs :***

**Tukuma novada dome**

Talsu ielā 4, Tukumā, LV-3101

Reģ. Nr. 90000050975,

AS „Swedbank”

Kods HABALV22

Konta Nr. LV17HABA0001402040731